**ELŐTERJESZTÉS**

**Körmend Város Önkormányzata Képviselő-testülete 2020. október 28-i ülésére**

**Tárgy**: 3112 hrsz-ú ingatlan értékesítése

Tisztelt Képviselő-testület!

A körmendi 3112 hrsz-ú ingatlan 87 m2 nagyságú, közút megjelölésű, de a Vas Megyei Kormányhivatal engedélyezte 2018-ban e közút megszüntetését, mert ténylegesen nem útként funkcionáló kis területrészről van szó a csatolt térképmásolat szerint.

Az ingatlant Horváth Tiborné szeretné megvásárolni, mert az ingatlant az ő elmondása szerint ő gondozza azt, mint quasi előkertet évtizedek óta. Horváth Tiborné a 3111/2 hrsz-ú ingatlan tulajdonosa.

A 3112 hrsz-ú ingatlan azonban be van ékelődve a 3111/2 és a 3113 és 3114 hrsz-ú ingatlanok közé. A 3113 és 3114 hrsz-ú ingatlanban is tulajdonos Horváth Tiborné, de ezekben tulajdonos mellette testvére, Lakosi Gyuláné is.

A 3112 hrsz-ú ingatlan értékesíthető, azt az Önkormányzat valóban nem használja, és egyáltalán nem funkcionál útként a terület. A legszerencsésebb az lenne, ha Horváth Tiborné és Lakosi Gyuláné részére is felajánlásra kerülne a terület megvétele, és aki többet kínál érte, annak részére történne meg az értékesítés.

Kérem a Testületet, döntsön a határozati javaslat felől.

**HATÁROZATI JAVASLAT**

Körmend Város Önkormányzata Képviselő-testülete a körmendi 3112 hrsz-ú, 87 m2 nagyságú területet értékesítésre felkínálja a körmendi 3111/2 hrsz-ú ingatlan tulajdonosa, Horváth Tiborné, Körmend, Kodály Zoltán u. 38. szám alatti lakos részére, és a 3113 és 3114 hrsz-ú ingatlanok tulajdonosai, Horváth Tiborné, Körmend, Kodály Zoltán u. 38. és Lakosi Gyuláné Körmend, Mátyás király u. 49. szám alatti lakos részére.

A kikiáltási árat a Képviselő-testület 150.000 Ft. összegben állapítja meg, ennél alacsonyabb összegért az ingatlan nem eladó. A vételárat egyösszegben kell megfizetni az Önkormányzat részére, a szerződéskötéstől számított 30 napon belül.

A Képviselő-testület annak a személynek értékesíti az ingatlant, aki az ingatlanért többet kínál.

A vételi ajánlatot 2020. november 30. napjáig lehet megtenni írásban az Önkormányzat nevére címezve azt.

A Képviselő-testület felhatalmazza a Polgármestert, hogy a legjobb ajánlatot tevővel a szerződést megkösse az ingatlan átminősítését követően.

Körmend, 2020. 09. 28.

**Bebes István**

**polgármester**